केंद्रीय पर्यावरण मंत्रालय के मुताबिक राजस्थान के मौसम में नमी नहीं है। इस कारण तापमान भी बहुत ज्यादा है। वहां पर धूलभरी आंधी चल रही है और जब हवा का रुख राजधानी की तरफ होता है तो धूल के गुबार इधर आते हैं और आसमान पर छा जाते हैं। अगर यहां पर हवा की गति कम होती है तो फिर हालात बहुत खतरनाक हो जाते हैं। प्रदूषण जानलेवा स्थिति तक पहुंच जाता है। अस्पतालों में सांस के रोगियों की संख्या बढऩे लगती है। यह स्थिति हर साल की है, लेकिन इस साल बीते पांच-छह दिनों में हालात बदतर रहे। ऐसे में राजधानी को सावधान होना जरूरी है और राजस्थान की धूलभरी आंधी के प्रभाव से कैसे बचा जाए, इसके लिए काम करना जरूरी है।